ai4bharat/Pralekha huggingface dataset:
وزارت خزانہ
وزیر خزانہ محترمہ نرملا سیتارمن کی ایشیائی ترقیاتی بینک کی سالانہ میٹنگ 2021 کے حصے کے طور پر گورنروں کے سیمنار میں شرکت
نئی دہلی 03 مئی 2021: خزانہ اور کارپوریٹ آفیسر کارپوریٹ امور کی مرکزی وزیر اور ہندوستان کے لئے ایشیائی ترقیاتی بینک کی گورنر محترمہ نرملا سیتارمن نے ،’’ایک لچک دار مستقبل کے لئے تعاون‘‘کے موضوع پر منعقدہ گورنروں کے سیمنار میں آج شرکت کی جو کہ اے ڈی بی کی سالانہ میٹنگ 2021 کے ایک حصہ کے طور پر منعقد کیا گیا ۔دیگر شرکاء میں جاپان ، جورجیا، چائنا، فلپائن اور نیدر لینڈ شامل ہیں۔ اس ورچوئل سیمنار میں اے ڈی بی کے 68 ارکان ملکوں کے نمائندوں نے شرکت کی۔
محترمہ سیتارمن نے کووڈ 19 وبا سے جدوجہد کررہے ہندوستان کے اراول دستےکے ورکروں کے مصمم عزم کی ستائش کی اور انھیں خراج تحسین پیش کیا۔ موجودہ وبا سے پیدابحران سے ایک سبز اور لچکدار ریکوری کے امکانات پر اپنے خیالات کا اظہار کرتے ہوئے نیز اس ضمن میں ہندوستان کے کردار پر اظہار خیال کرتے ہوئے وزیر موصوف نے بیان کیا کہ ہندوستان نے سارک کووڈ19 ایمرجنسی فنڈ قائم کرکے اس مقصد کے لئے مختلف اقدامات پر پیش پیش کردار ادا کیا ہے اور یہ کووڈ-19 کے ٹولس ایکسیلیٹر اور کوویکس تک رسائی کے عالمی اقدام میں مثالی رہنمائی کررہا ہے۔ انھوں نے مزید کہا کہ بین الاقوامی شمسی اتحاد اتحاد میں ہندوستان کی قیادت اور پیرس معاہدے کے تئیں اس کا عزم ایک ایسی مثال بن گیا ہے کہ کس طرح مثبت عالمی اقدام کو ساجھیداری کے ذریعہ آگے لے جایا جاسکتا ہے۔
وزیر خزانہ بیان کیا کہ مجموعی ،وسیع تر علاقائی اور عالمی تعاون ، ایک لچکدار ریکوری کے ہمارے یکساں مقصد میں کامیابی کے لئے کلید کی حیثیت رکھتا ہے۔ کووڈ-19 کے خلاف جدوجہد کے لئے تمام ٹولس سے متعلق معلومات-ڈائگنوسٹک،تھریپیوٹک ،ویکسین اور ٹیکنالوجی کو عالمی پیمانہ پر ساجھا کیا جانا چاہئے۔ محترمہ سیتا رمن نے اس بات پر زور دیا کہ ہندوستان کی ویکسین تیار کرنے کی صلاحیت کو مستحکم کرنے کے لئے ضروری حساس خام مال تک ہندوستان کو رسائی حاصل ہونے کی ضرورت ہے۔
محترمہ سیتا رمن نے لچکدار شرح نمو حاصل کرنے کے لئے حکومت کے ساتھ نجی شعبہ اور سیول سوسائٹی کی ساجھیداری کی ضرورت پر بھی اظہار خیال کیا۔وزیر خزانہ نے بیان کیا کہ کس طرح ہندوستانی ویکسین تیار کرنے والوں نے مناسب قیمتوں پر سرکار کو ویکسین فراہم کرنے میں تعاون کیا ہے۔ نجی کمپنیاں بھی اپنی کارپوریٹ سماجی ذمہ داری پورا کرنے کے تحت تعاون کررہی ہیں۔ لچکدار شرح نمو میں مدد کے لئے ایم ایس ایم ایز کے احیاء اور ان کی مدد کے مقصد پر مرکوز ہندوستانی سرکار کی پالیسیاں طویل مدتی ثابت ہوں گی۔
وزیر خزانہ نے بیان کیا کہ لچکدار اور پایہ دار شرح نمو کے لئے ،کثیر رخی اداروں کی ڈیجیٹل اثاثے وضع کرنے کے لئے شمولیت کی ضرورت کے ساتھ ساتھ تباہی سے متعلق لچکدار اثاثے وضع کرنے بھی ضرورت ہے جبکہ امکانی فروغ کو ترجیحی رکھا جانا چاہئے۔ انھوں نے یقین دلایاکہ ہندوستان علاقائی نیز عالمی تعاون کو مستحکم کرنے کے لئے تمام کاوشوں کو مضبوط کرنے کے تئیں پرعزم ہے اور ہمہ وقت تیار ہے۔
محترمہ سیتا رمن نے کووڈ اور غیر کووڈ پروجیکٹوں کے لئے بروقت مالیاتی حمایت فراہم کرنے کے لئے اے ڈی بی کی ستائش کی ۔ وزیر خزانہ نے کہا کہ ایشیاء بحرالاکاہل میں صحت کی لچکداریت پر وسیع تر توجہ مرکوز کی جانی چاہئے اور ایشیائی ترقیاتی بینک کو اس موضوع کو حل کرنے کے لئے جامع حل تلاش کرنے چاہئیں۔
وزیراعظم کا دفتر
وزیراعظم نے اتراکھنڈ میں شری کیدارناتھ دھام میں حاضری دی اور پوجا کی
اندرونی حصے میں رودرابھیشیک کیا
- ادی گرو شنکرآچاریہ سمادھی استھل پر حاضری دی
- منداکنی آستھاپتھ اور سرسوتی آستھاپتھ میں کام کی پیش رفت کا جائزہ لیا
- کیدارناتھ دھام پروجیکٹ کے شرمجیویوں سے بات چیت کی
وزیراعظم جناب نریندر مودی نے آج کیدار ناتھ کا دورہ کیا اور شری کیدارناتھ مندر کا درشن اور پوجا کی۔ روایتی پہاڑی لباس میں وزیراعظم نے اندرونی حصے میں رودر ابھیشیک کیا اور نندی کی مورتی کے سامنے پوجا کی۔
وزیراعظم ادی گروشنکرآچاریہ استھل پر بھی گئے اور وہاں منداکنی آستھاپتھ اور سرسوتی آستھا پتھ کے حصے میں کام کی پیش رفت کاجائزہ لیا۔
وزیراعظم نے کیدارناتھ دھام پروجیکٹ کے شرمجیویوں سے بات چیت بھی کی ۔
وزیراعظم کے ہمراہ اتراکھنڈ کے وزیراعلیٰ جناب پُشکر سنگھ دھامی اور اتراکھنڈ کے گورنر ریٹائرڈ جنرل گرمیت سنگھ بھی تھے۔
کیدارناتھ اہم ترین ہندوزیارت گاہ میں سے ایک ہے۔ یہ علاقہ سکھ زائرین کے مقدس مقام ہیم کنڈ صاحب کی وجہ سے بھی مشہور ہے۔ رابطے کے شروع کردہ پروجیکٹ مذہبی اہمیت کے حامل مقامات تک آسان رسائی اور وہاں بنیادی ساختیاتی ترقی کے حوالے سے وزیراعظم کے عہد کامظہر ہے۔
۔۔۔۔۔۔۔۔۔۔۔
ش ح۔ ع س۔ ع ن۔
U-11699
(
محنت اور روزگار کی وزارت
ایمپلائز پراویڈنٹ فنڈ آرگنائزیشن ملک کے تمام اضلاع میں بڑے پیمانے پر ڈسٹرکٹ آؤٹ ریچ پروگرام، ندھی آپ کے نکٹ 2.0 کا آغاز کرے گا
ندھی آپ کے نکٹ 2.0 آجروں اور ملازمین کے لیے نہ صرف شکایات کے ازالے کا پلیٹ فارم اور معلومات کے تبادلے کا نیٹ ورک ہوگا بلکہ ریاستی اور مرکزی حکومت کے مختلف محکموں کے ضلعی سطح کے حکام کے ساتھ معلومات کے تبادلے کا ایک پلیٹ فارم بھی ہوگا
ایمپلائز پراویڈنٹ فنڈ آرگنائزیشن  ملک کے تمام اضلاع میں نئے سرے سے ندھی آپ کے نکٹ پروگرام کے ذریعے بڑے پیمانے پر ڈسٹرکٹ آؤٹ ریچ پروگرام شروع کررہا ہے۔ اس پروگرام کو 27 جنوری 2023 کو حکومت ہند کی محنت اور روزگار کی وزارت کی سکریٹری محترمہ آرتی آہوجا کے ذریعہ ای لانچ کیا جائے گا۔
ندھی آپ کے نکٹ 2.0 نہ صرف شکایتوں کے ازالے کا پلیٹ فارم اور آجروں اور ملازمین کے لیے معلومات کے تبادلے کا نیٹ ورک ہوگا بلکہ ریاستی اور مرکزی حکومت کے مختلف محکموں کے ضلعی سطح کے حکام کے ساتھ معلومات کے تبادلے کا ایک پلیٹ فارم بھی ہوگا۔ اس پروگرام میں ایک ہیلپ ڈیسک بنایا جائے گا جہاں ممبران کو آن لائن خدمات حاصل ہوں گی، جیسے آن لائن کلیم فائل کرنا وغیرہ۔ ممبران کی شکایات کا ازالہ موقع پر ہی کیا جائے گا اور اگر کسی شکایت کا موقع پر ہی ازالہ نہیں کیا جا سکا تو یہ ای پی ایف او کے شکایات پورٹل پر رجسٹر ہوں گے اور ترجیحی بنیادوں پر انھیں حل کیا جائے گا۔
ندھی آپ کے نکٹ ایک ایسا پروگرام ہے جہاں ای پی ایف او کے حصص دار ای پی ایف او کے فیلڈ دفاتر میں شکایت کے ازالے کے لیے آتے ہیں، ندھی آپ کے نکٹ 2.0 کے تحت، ای پی ایف او حصص داروں تک پہنچے گا، اس طرح ملک کے تمام اضلاع میں تنظیم کی رسائی اور مرئیت میں اضافہ ہوگا۔ پروگرام کا مقصد ہر ماہ ایک ہی دن ملک کے تمام اضلاع تک پہنچنا ہے۔ ندھی آپ کے نکٹ 2.0 جنوری 2023 سے شروع ہونے والے ہر مہینے کی 27 تاریخ کو منعقد کیا جائے گا۔ تاہم، اگر مہینے کی 27 تاریخ کو چھٹی ہوتی ہے، تو یہ اگلے کام کے دن منعقد کیا جائے گا۔
یہ ٹارگیٹڈ اپروچ اعلیٰ عوامی اطمینان کے ساتھ ساتھ فوائد کی مؤثر فراہمی کو یقینی بنائے گا۔ ضلع بیداری کیمپ اور آؤٹ ریچ پروگرام کے طور پر ندھی آپ کے نکٹ کی رسائی کو مضبوط بناتے ہوئے اور بڑھاتے ہوئے، ملک کے 500 سے زیادہ اضلاع جن میں ای پی ایف او کے دفاتر نہیں ہیں، کا احاطہ کیا جائے گا اور اراکین کو سماجی تحفظ اور ہموار خدمات فراہم کی جا سکیں گی۔
ای پی ایف او نے تمام حصص داروں پر زور دیا ہے کہ وہ اس پروگرام کو کامیاب اور موثر بنانے کے لیے کیمپوں میں زیادہ سے زیادہ شرکاء کی شرکت کو یقینی بنائیں۔ مرکزی پروویڈنٹ فنڈ کمشنر محترمہ نیلم شمی راؤ نے تمام چیف سکریٹریوں کو مکتوب روانہ کیا ہے جس میں ان سے درخواست کی گئی ہے کہ وہ ریاست کے تمام ضلع کلکٹروں کو ہدایات جاری کریں کہ وہ اس آؤٹ ریچ پروگرام کو کامیاب بنانے میں مکمل تعاون کریں۔ انھوں نے سنٹرل بورڈ آف ٹرسٹیز ، ای پی ایف کے اراکین سے بھی درخواست کی ہے کہ وہ اپنے مقام کے قریب کیمپوں میں سرگرمی سے حصہ لیں اور ای پی ایف حکام کی حوصلہ افزائی اور رہنمائی کریں۔
سال در سال، ای پی ایف او نے اپنے صارفین کے فائدے کے لیے کئی اقدامات اور اصلاحات کی ہیں۔ سال 2015 میں، بھویشیہ ندھی عدالت کا نام ندھی آپ کے نکٹ رکھا گیا اور سال 2019 میں، ٹریڈ یونینوں کی شراکت داری کو مدعو کرکے ندھی آپ کے نکٹ پروگرام کی رسائی کو مزید بہتر بنایا گیا۔ سال 2021 میں پنشنروں کی شکایات کے ازالے کے لیے ایک خصوصی پلیٹ فارم ماہانہ پنشن عدالت کا آغاز کیا گیا۔
شمال مشرقی ریاستوں کی ترقی کی وزارت
میگھالیہ کے وزیراعلیٰ نے شمال مشرقی خطے کی ترقی کے مرکزی وزیرڈاکٹرجتیندرسنگھ سے ملاقات کی
دونوں لیڈروں نے مختلف ترقیاتی پروجیکٹوں کی نوعیت کے بارے میں تبادلہ خیال کیا
نئی دہلی ،11 اکتوبر :میگھالیہ کے وزیراعلیٰ جناب کونراڈ سنگما نے آج شمال مشرقی خطے کی ترقی کے مرکزی وزیرمملکت  وزیراعظم کے دفتر، عملہ عوامی شکایات اورپنشن ،ایٹمی توانائی اور خلاء کے وزیر مملکت ڈاکٹرجتیندرسنگھ سے ملاقات کی اورریاست میں مختلف ترقیاتی پروجیکٹوں اوراسکیموں کے بارے میں تبادلہ خیال کیا۔
میٹنگ کے دوران وزیراعلیٰ نے شمال مشرقی خطے کی ترقی کی وزارت کے این ایل سی پی آرکے تحت مرکز کی امداد سے چلنے والے مختلف پروجیکٹوں کی نوعیت کے بارے میں بات چیت کی اور شمال مشرقی کونسل کے تحت پروجیکٹوں کے بارے میں بھی گفتگوکی ۔ زیادہ فنڈ جاری کئے جانے اوراستعمال کرنے سے متعلق سرٹیفیکٹ جمع کئے جانے کے امورکے بارے میں بھی بات چیت کی ۔
وزیراعلیٰ نے مرکزی وزیرمملکت کو ماولی نونگ کی طرف پائی نرسلا۔ لتگنری وان کی ایم بی ٹی سمیت تعمیر سے متعلق ہوئی پیش رفت کے بارے میں بھی آگاہ کیا۔ یہ پروجیکٹ ستمبر 2019میں منظورکیاگیاتھا جس پر 29.97کروڑروپے کی لاگت آئے گی ۔وزارت نے ٹینڈرکی عمل آوری کے لئے 10لاکھ روپے بھی جاری کئے تھے ۔ میٹنگ کے دوران لیتیراگاوں سے کین ریم جھرنوں سے ماوس مائی ۔ شیلاکی اپگریشن کے بارے میں بھی بات چیت کی ۔
ڈاکٹرجتیندرسنگھ نے کہاکہ میگھالیہ سیاحت کے اعتبارسے کافی اہمیت کا حامل ہے اوریہاں قدرتی مناظر اور اس کی خوبصورتی دیکھنے کے لئے لائق ہے اورایسے سب مناظرکا پتہ لگائے جانے کی ضرورت ہے انھوں نے کہاکہ وزیراعظم نریندرمودی کی قیادت میں حکومت نے ہمیشہ شمال مشرقی خطے کی ترقی کو ہمیشہ اولین ترجیح دی ہے ۔
ان سب کے علاوہ وزیراعظم نے ریاست کے آئی اے ایس افسروں کے کیڈرسے متعلق معاملات پر بھی تبادلہ خیال کیا۔
اقلیتی امور کی وزارتت
اقلیتوں کی ترقی کے لیے اقلیتی امور کی وزارت کی مختلف اسکیمیں
اقلیتی امور کی وزیر محترمہ اسمرتی زوبن ایرانی نے آج راجیہ سبھا میں ایک سوال کے تحریری جواب میں بتایا کہ حکومت ہنر مندی کی ترقی اور صنعت کاری کی وزارت، ٹیکسٹائل کی وزارت، ثقافت کی وزارت، خواتین اور بچوں کی ترقی کی وزارت، دیہی ترقی کی وزارت اور تعلیم کی وزارت وغیرہ کے ذریعے اقلیتوں، خاص کر معاشی طور پر کمزور اور سماج کے کم مراعات یافتہ طبقوں سمیت ہر طبقے کی فلاح و بہبود اور ترقی کے لیے مختلف اسکیمیں نافذ کر رہی ہے۔
مندرجہ بالا کے علاوہ، اقلیتی امور کی وزارت  ملک میں مسلمانوں سمیت چھ نامزد اقلیتوں کی بہتری کے لیے مختلف اسکیمیں نافذ کرتی ہے۔ مسلم کمیونٹیز سے فائدہ اٹھانے والوں کا ایک بڑا حصہ پسماندہ طبقات سے تعلق رکھتا ہے جنھیں پسماندہ مسلمان بھی کہا جاتا ہے۔ ایم او ایم اے کی طرف سے لاگو کی گئی فلاحی اسکیمیں سب سے زیادہ غریب افراد کو نشانہ بناتی ہیں۔
پردھان منتری وراثت کا سموردھن  ایم او ایم اے کی ایک اسکیم ہے جو نامزد اقلیتوں کو نشانہ بناتی ہے جس میں پسماندہ مسلمانوں سمیت تمام برادریوں کے پسماندہ طبقات/ زمروں سے تعلق رکھنے والے افراد سمیت کاریگر برادریوں اور ان کے خاندانوں پر توجہ مرکوز کی جاتی ہے۔
ریلوے کی وزارت
ہندوستانی ریلوے  نے 2030 تک خالص صفر کاربن اخراج کو حاصل کرنے کا تصور کیا ہے
ہندوستانی ریلوے ،براڈ گیج  ریلوے نیٹ ورک کی 100 فیصدبرقی کاری کے لیے پرعزم ہے
ہندوستانی ریلوے  نے 2030 تک خالص صفر کاربن کے اخراج کو حاصل کرنے کا تصور کیا ہے۔ اس سلسلے میں، دیگر چیزوں کے ساتھ، درج ذیل اقدامات کیے گئے ہیں:
- براڈ گیج ریلوے نیٹ ورک کی 100 فیصدبرقی کاری۔
- تقریباً 142 میگا واٹ  کے سولر پلانٹس  اور تقریباً 103 میگاواٹ کے ونڈ پاور پلانٹس  کام کر چکے ہیں۔
- انجنوں، الیکٹریکل ملٹی پل یونٹ  ٹرینوں، مین لائن الیکٹرک ملٹی پل یونٹ  ٹرینوں، کولکتہ میٹرو ریک اور الیکٹرک ٹرین سیٹوں میں ری جنریٹیو بریک کے ساتھ انسولیٹڈ گیٹ بائپولر ٹرانزسٹر پر مبنی 3 فیز پروپلشن سسٹم کا استعمال۔
- شور، فضائی آلودگی اور ڈیزل کی کھپت کو کم کرنے کے لیے اینڈ آن جنریشن  ٹرینوں کو ہیڈ آن جنریشن  ٹرینوں میں تبدیل کرنا۔
- بجلی کی کھپت میں کمی کے لیے ریلوے اسٹیشنوں، سروس عمارتوں، رہائشی کوارٹرز اور علاقوں سمیت تمام ریلوے تنصیبات میں لائٹ ایمیٹنگ ڈائیوڈ  لائٹنگ کی فراہمی۔
- کاربن سنک کو بڑھانے کے لیے ریلوے کی زمین کی شجرکاری۔
- گرین سرٹیفکیشن- مختلف صنعتی اکائیوں، ریلوے اسٹیشنوں اور ریلوے کے دیگر اداروں کے گرین سرٹیفکیشن کیے گئے ہیں۔ مزید، ماحولیاتی انتظام نظام :مختلف ریلوے اسٹیشنوں کی آئی ایس او 14001 سرٹیفکیشن بھی کی گئی ہے۔
مشرقی اور مغربی ڈیڈیکیٹڈ فریٹ کوریڈورز کی تعمیر۔
- توانائی کے پلانٹس میں ویسٹ کی تنصیب۔
مزید،آئی آر نے روایتی ذرائع سے توانائی کی کھپت کو کم کرنے کے لیے بتدریج قابل تجدید توانائی حاصل کرنے کا فیصلہ کیا ہے۔
فی الحال، ریلوے کے بیڑے میں سولر ٹرین کو شامل کرنے کی کوئی تجویز نہیں ہے۔ شمسی نظام دن کے وقت کام کرتا ہے اور تقریباً 4 سے 5 گھنٹے کا بیٹری بیک اپ پیدا کرتا ہے۔ دھند/بارش اور سردیوں کے موسم میں نظام ٹھیک سے کام نہیں کرتا اور بیٹری بیک اپ موسم کی صورتحال کے لحاظ سے 2 سے 3 گھنٹے تک کم ہو جاتا ہے۔ اس لیے اس نظام کو مزید آگے نہیں بڑھایا گیا۔
یہ معلومات ریلوے، مواصلات اور الیکٹرانک اور معلوماتی ٹیکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں فراہم کیں۔
وزیراعظم کا دفتر
وزیراعظم نےچھترپتی شیواجی مہاراج کو ان کی جینتی پر خراج عقیدت پیش کیا
وزیراعظم جناب نریندر مودی نے، چھترپتی شیواجی مہاراج کو ان کی جینتی کے موقع پر خراج عقیدت پیش کیا۔
ایک ٹوئیٹ میں وزیراعظم نے کہا؛
‘‘چھترپتی شیواجی مہاراج کو ان کی جینتی پر خراج عقیدت پیش کرتا ہوں۔ ان کی جرأت اور بہتر حکمرانی کی نمایاں خصوصیت ہمیں متاثر کرتی ہے۔’’
زراعت اور کاشتکاروں کی فلاح و بہبود کی وزارت
زراعت اور کسانوں کی بہبود کی وزارت نے پکسیل اسپیس انڈیا لمیٹڈ کے ساتھ ایک مفاہمت نامہ پر دستخط کیے
یہ پروجیکٹ پکسیل کے راہ تلاش کرنے والے سیاروں سے ہائپر اسپیکٹرل ڈیٹا کے نمونہ سے فائدہ اٹھانے پر توجہ مرکوز کرتا ہے، تاکہ فصلوں کی پیمائش، فصل کے مرحلہ کے امتیاز، فصل کی صحت کی نگرانی، اور مٹی کے نامیاتی کاربن کی تشخیص پر مرکوز تجزیاتی ماڈل تیار کیے جا سکیں
نوجوان اسٹارٹ اپ کے ساتھ اس قسم کا تعاون جدید سیٹلائٹ امیجنگ ٹیکنالوجی کا استعمال کرتے ہوئے اختراعی جغرافیائی حل تیار کرنے میں ایک طویل سفر طے کرے گا: جناب منوج آہوجہ
زراعت اور کسانوں کی بہبود کی وزارت نے پکسیل اسپیس انڈیا پرائیویٹ لمیٹڈ کے ساتھ آج نئی دہلی میں ڈی اے اینڈ ایف ڈبلیو کے سکریٹری جناب منوج آہوجہ، پرمود کمار مہردا، ایڈیشنل سکریٹری، ڈی اے اینڈ ایف ڈبلیو اور وزارت کے دیگر سینئر افسران کی موجودگی میں ایک مفاہمت نامہ پر دستخط کیے۔ جناب سی ایس مورتی، ڈائریکٹر، ایم این سی ایف سی نے حکومت ہند کی جانب سے مفاہمت نامہ پر دستخط کیے، جب کہ جناب ابھیشیک کرشنن، چیف آف اسٹاف نے میسرز پکسیل اسپیس انڈیا پرائیویٹ لمیٹڈ کی نمائندگی کی۔ اس کا مقصد پکسیل کے ہائپر اسپیکٹرل ڈیٹاسیٹ کا استعمال کرتے ہوئے ہندوستانی زرعی ماحولیاتی نظام کے لیے فائدہ مند بنیادوں پر مختلف جغرافیائی حل تیار کرنا ہے۔ یہ پروجیکٹ پکسیل کے راہ تلاش کرنے والے سیاروں سے ہائپر اسپیکٹرل ڈیٹا کے نمونہ کا فائدہ اٹھانے پر توجہ مرکوز کرتا ہے، تاکہ فصلوں کی پیمائش، فصل کے مرحلے کے امتیاز، فصل کی صحت کی نگرانی، اور مٹی کے نامیاتی کاربن کی تشخیص پر مرکوز تجزیاتی ماڈل تیار کیے جا سکیں۔ یہ حکومت کو پکسیل کی طرف سے فراہم کردہ ہائپر اسپیکٹرل ڈیٹا کے ساتھ استعمال کے معاملات تیار کرنے کے قابل بنائے گا۔ ڈی اے اینڈ ایف ڈبلیو کی جانب سے ایم این سی ایف سی موزوں طریقہ کار کو تیار کرنے اور لاگو کرنے کے لیے پکسیل ٹیم کے ساتھ منسلک کرے گا۔
ہائپر اسپیکٹرل ریموٹ سینسنگ ٹیکنالوجی میں مصنوعی سیاروں کے ذریعہ تنگ طول موج کے بینڈ میں طیف کی پیمائش شامل ہے اور اس طرح کی پیمائش فصلوں اور مٹی کی صحت کی نگرانی اور جانچ کرنے کے لیے کچھ منفرد اشاریے پیش کرتی ہے۔ یہ زراعت کی نگرانی کے لیے منفرد صلاحیتوں کے ساتھ ایک ابھرتی ہوئی ٹیکنالوجی ہے۔ کلوروفل کے مواد اور کینوپی نمی کی حالت میں تبدیلیوں کا پتہ لگا کر فصل کی صحت کی نگرانی، ہائپر اسپیکٹرل ڈیٹا کا استعمال کسانوں کے لیے فصل کے خطرے کے انتظام کے حل تلاش کرنے کے لیے فائدہ مند ہوگا۔
مٹی کے غذائی اجزاء کی پیمائش بشمول مٹی کے نامیاتی کاربن کی تشخیص ہائپر اسپیکٹرل ٹیکنالوجی کے اہم استعمال میں سے ایک ہے۔ سینسرز کے ذریعے پیمائش کی جانے والے مٹی کی عکاسی کے مشاہدات مٹی کے نامیاتی کاربن کا تخمینہ لگانے کے لیے زیادہ براہ راست، لاگت سے موثر ڈیٹا سیٹ پیش کرتے ہیں۔ اس سے فصل کے تناؤ کا جلد پتہ لگانے، کیڑوں/بیماریوں یا ہائپر اسپیکٹرل کا استعمال کرتے ہوئے پانی کی وجہ سے فصل کے دباؤ کی درست تشخیص میں بھی مدد ملے گی۔ اعداد و شمار لاکھوں کسانوں کو فائدہ پہنچانے والے حکومت کے موجودہ مشاورتی نظام کو مضبوط کرنے کے متعدد مواقع پیش کرتے ہیں۔
ڈی اے اینڈ ایف ڈبلیو کے سکریٹری نے بتایا کیا کہ نوجوان اسٹارٹ اپ کمپنی کے ساتھ اس قسم کے تعاون سے جدید سیٹلائٹ امیجنگ ٹیکنالوجی کا استعمال کرتے ہوئے جدید جغرافیائی حل تیار کرنے میں بہت مدد ملے گی۔ نئی ٹیکنالوجی دستی سروے اور پیمائش پر انحصار کو کم کرے گی جو وقت طلب اور خامیوں کا شکار ہیں۔
وزارت خزانہ
خزانے کی وزیر نے گھر پر ہی بینکنگ خدمات کا آغاز کیا اور ایز دوئم انڈیکس نتائج کا اعلان کیا
نئی دہلی، 09 ستمبر ، 2020 / خزانے و کارپوریٹ امور کی مرکزی وزیر محترمہ نرملا سیتا رمن نے آج پی ایس بی کے ذریعے گھر پر ہی بینکنگ خدمات مہیا کرانے کی سہولت کا آغاز کیا اور ایز بینکنگ اصلاحات انڈیکس پر بہترین طریقے سے عمل پیرا ہونے والے بینکوں کی خیر مقدم کے لیے ایوارڈ تقریب میں شرکت کی۔
مالی خدمات کے محکمے کے سکریٹری جناب دیباشیش پنڈا، اور آبی اے کے چیئر میں جناب رجنیش کمار بھی اس ورچوئل تقریب میں موجود تھے۔
پی ایس بی کے ذریعے گھر پر ہی بینکنگ خدمات کی سہولت :
ایز اصلاحات کے حصے کے طورپر گھر پر ہی بینکنگ خدمات کا مقصد صارفین کو کال سینٹر کے یونیورسل ٹچ پوائنٹس، ویب پورٹل یا موبائل ایپ کے ذریعے ان کے گھروں پر ہی بینکنگ خدمات کی سہولت فراہم کرنا ہے۔ صارفین ان چینلوں کے ذریعے اپنی درخواستوں کے بارے میں بھی معلومات کر سکتے ہیں۔
یہ خدمات پورے ملک میں 100 مرکزوں پر خدمات مہیا کرنے والی منتخبہ کمپنیوں کے ذریعے مقررہ ، گھر پر ہی بینکنگ خدمات مہیا کرنے والے ایجنٹوں کے ذریعے فراہم کی جائیں گی۔
فی الحال غیر مالی خدمات نیگوشیئبل دستاویزات  گھروں سے لیے جاتے ہیں۔
سرکاری شعبے کے بینکوں کے صارفین برائے نام چارجز پر ان خدمات سے فائدہ اٹھا سکتے ہیں ۔ ان خدمات سے سبھی صارفین خاص طور پر معمر افراد اور معذور افراد فائدہ اٹھا سکتے ہیں ۔
ایز دوئم انڈیکس پر پی ایس بی کی کارکردگی
پی ایس بی کے لیے ایک مشترکہ اصلاحی ایجنڈے ، ایز ایجنڈے کا مقصد صاف ستھری اور تیز رفتار بینکنگ خدمات کو ادارے کی شکل دینا ہے۔ اس کا آغاز جنوری 2018 میں کیا گیا تھا۔
پی ایس بی نے اچھی کارکردگی پیش کی ہے، ایز دوئم اصلاحی ایجنڈہ شروع کیے جانے کے بعد سے چار سہ ماہیوں میں صحت مند کارکردگی کا مظاہرہ کیا ہے۔ مارچ 2019 سے مارچ 2020 کے درمیان پی ایس بی کا مجموعی اسکور 37 فیصد بڑھا جس کے تحت اوسط ایز انڈیکس کا اسکور 49.2 سے بڑھ کر 67.4 ہو گیا ۔ یہ اسکور 100 نمبروں میں سے لیا گیا ہے۔
اپنے مقصد کے تحت مضبوط ترقی
بینک آف بڑدوہ ، اسٹیٹ بینک آف انڈیا اور سابقہ اورینٹل بینک آف کامرس کو تین سرکردہ کارکردگی والے بینکوں کے زمرے میں رکھا گیا ہے۔ یہ زمرے ایز دوئم انڈیکس نتائج کے ذریعے مقرر کیے گیے ہیں۔
گھر پر ہی بینکنگ خدمات کی فراہمی اور ایز دوئم انڈیکس نتائج کے اعلان کے لیے مندرجہ ذیل لنک ہے :
https://www.iba.org.in/events/past-events/launch-of-dsb-and-declaration-of-ease-2-0-index-results_972.htmlor https://www.iba.org.in
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –5313
(Visitor Counter : 152
وزارتِ تعلیم
انسانی وسائل کے فروغ کی وزارت ماتری بھاشا دیوس منائے گی
نئی دہلی، 18 فروری / انسانی وسائل کے فروغ کی وزارت ملک بھر میں 21 فروری کو ماتری بھاشا دیوس منائے گی۔ نائب صدرجمہوریہ ہند جناب ایم وینکیا نائیڈو اس روز نئی دہلی میں منعقد ہونے والی خاص تقریب میں مہمان خصوصی ہوں گے۔ انسانی وسائل کے فروغ کے مرکزی وزیر جناب رمیش پوکھریال نشنک اس موقع پر اعزازی مہمان ہوں گے۔ جبکہ ثقافت اور سیاحت کے مرکزی وزیرمملکت جناب پرہلاد سنگھ پٹیل اور انسانی وسائل کے فروغ کے وزیرمملکت جناب سنجے دھوترے اس تقریب میں شرکت کریں گے۔اس پروگرام کاموضوع ہے ہماری کثیر لسانی وراثت کاجشن منایا جانا ایک بھارت شریشٹھ بھارت کے جذبے کی عکاسی کرنا۔
انسانی وسائل کے فروغ کی وزارت تعلیمی اداروں اور لسانی اداروں کے ساتھ گزشتہ تین سال سے ماتری بھاشا دیوس کاجشن منارہی ہے اس سال بھی تعلیمی ادارے، فن تقریر، بیت بازی، گانے ، مضمون نگاری کے مقابلے ، مصوری مقابلے، موسیقی اور ڈرامے پیش کئے جانے ، نمائشوں اور آن لائن وسائل اور سرگرمیوں کے ساتھ ساتھ کثیر لسانی معاشرے کی معاشی سماجی اور ثقافتی سرگرمیوں کاپتہ لگانے کے لئے پروگرام کے علاوہ کم از کم دو زبانوں یا اس سے زیادہ زبانوں میں ہندوستان کی لسانی اور گونا گوں دولت کو نمایاں کرنے والی نمائشوں کا اہتمام کریں گے۔
انٹر نیشنل مدر لینگویج ڈے یعنی مادری زبان کا بین الاقوامی دن ہر سال پوری دنیا میں منایا جاتا ہے جو یونیسکو کے پروگراموں کا ایک حصہ ہےاور 21فروری کو منایا جاتا ہے تاکہ لسانی اور ثقافتی تنوع اور کثیر لسانیت کی بیداری کو فروغ دیا جاسکے۔یونیسکو نے17 نومبر 1999 میں پہلی بار اس کا اعلان کیا تھا پھر 2008 میں اقوام متحدہ جنرل اسمبلی کے ذریعہ اسے باقاعدہ تسلیم کیا گیا۔ بعد میں اس کے ممبروں سے کہا گیا کہ وہ دنیا کے عوام کے ذریعہ استعمال کی گئیں تمام زبانوں کے تحفظ کو فروغ دیں۔
ہمارا ملک بے مثال لسانی اور ثقافتی تنوع کاحامل ہے اور اس بات کی تجویز کی گئی کہ 21 فروری 2020 کو ایسے پروگرام ہندوستان میں منائے جائیں جو ہماری زبانوں اور اس کے استعمال اور ادب سے جڑی تنوع کو فروغ دیتے ہیں ۔ لہذا یہ فیصلہ کیاگیا ہے کہ ہر سال 21 فروری 2020کو ماتری بھاشا دیوس منایاجائے تاکہ مادری زبان کے استعمال کو فروغ دیاجاسکے اور مندرج دیل مقاصد حاصل کئے جاسکیں۔
- ہمارے ملک کی لسانی تنوع کو اجاگر کرنا۔
- نہ صرف متعلقہ مادری زبان کے استعمال کو فروغ دینا بلکہ دیگر ہندوستانی زبانوں کے استعمال کی بھی حوصلہ افزائی کرنا۔
- ہندوستان میں ثقافتوں کی گونا گونیت اور ادب ، دستکاری پرفارمینگ ، آرٹ اسکریپٹ اور تخلیقی اظہار کی دیگر شکلوں کو سمجھنا اور ان کی طرف توجہ مبذول کرنا ۔
- کسی بھی شخص کی مادری زبان کے علاوہ دیگر زبانوں کو سیکھنے کی حوصلہ افزائی کرنا۔
۔۔۔۔۔۔۔۔۔۔۔

U –807
(Visitor Counter : 123
وزیراعظم کا دفتر
وزیراعظم جناب نریندر مودی اور اُزبیکستان کے صدر شوکت مرزیوییو کے درمیان ورچوئل سمٹ
نئی دہلی ،09؍ دسمبر 2020: وزیراعظم جناب نریندر مودی اور اُزبیکستان کے صدر عالی جناب شوکت مرزیوییو کے درمیان 11 دسمبر 2020 کو ایک ورچوئل سمٹ منعقد ہوگی۔
ہندوستان اور وسطی ایشیائی ملک کے درمیان یہ پہلی باہمی ورچوئل سمٹ میٹنگ ہوگی۔ اس میٹنگ میں دونوں ملکوں کے رہنما کووڈ – 19 کے بعد کی دنیا میں ہندوستان اور اُزبیکستان کے درمیان تعاون کو مستحکم کرنے سمیت باہمی تعلقات کے تمام پہلوؤں پر تبادلہ خیال کریں گے۔ وہ آپسی مفاد کے علاقائی اور عالمی اُمور پر بھی غور وخوض کریں گے۔
ہندوستان اور اُزبیکستان نے حالیہ ماضی میں اعلیٰ سطحوں کے تبادلوں کا سلسلہ برقرار رکھا ہوا ہے۔ وزیراعظم جناب نریندر مودی نے 2015 اور 2016 میں اُزبیکستان کا دورہ کیا تھا، جب کہ اُزبیکستان کے صدر شوکت مرزیوییو نے 2018 اور 2019 میں ہندوستان کا دورہ کیا تھا، جس سے کلیدی شراکت داری کو ایک نئی سمت حاصل ہوئی تھی۔
توقع ہے کہ ورچوئل سمٹ کے موقع پر حکومت سے حکومت کے درمیان بہت سے سمجھوتوں اور مفاہمت ناموں پر دستخط ہوں گے۔
ریلوے کی وزارت
ہندوستانی ریلوے نے 24.05.2020 کی صبح 10 بجے تک 2813 شرمک اسپیشل ٹرینیں چلائی ہیں، 37 لاکھ سے بھی زیادہ مسافروں نے سفر کیا
بھیڑ کی حالت کافی حد تک بہتر ہوگئی ہے اور ٹرینیں چلنے کی رفتار بھی تیز ہو گئی ہے
اتر پردیش اور بہار کے مختلف مقامات کے لئے 80 فیصد شرمک اسپیشل ٹرینیں روانہ ہوئی ہیں
ان مقامات کی طرف زیادہ تر ٹرینیں چلانے کی وجہ سے ریلوے نیٹ ورک پر جام کی صورت حال پیدا ہو گئی
مزید یہ کہ اسٹیشنوں پر صحت اور معاشرتی دوری سے متعلق مختلف پروٹوکول کی وجہ سے مسافروں کے اترنے میں زیادہ وقت لگنے سے بھی ٹرمنلوں پر بھیڑ بڑھ گئی اور نیٹ ورک پر جام جیسی صورت حال بن گئی
ریلوے نیٹ ورک پر جام کو کم کرنے کے لئے کچھ ٹرینوں کو متھرا، جھارسگوڑا کے راستے چلایا گیا
ریلوے بورڈ کی سطح ، زونل ریلوے کی سطح اور ڈویژنل سطح پر چوبیس گھنٹے کی نگرانی
آئی آر سی ٹی سی اور ریلوے نے شرمک اسپیشل ٹرینوں میں کھانے اور پانی کی باقاعدگی سے فراہمی کو یقینی بنانے اور مسافروں کی تکلیف کو کم کرنے کے لئے وسائل جٹائے ہیں
ہندوستانی ریلوے نے 24.05.2020 کی صبح 10 بجے تک ، 37 لاکھ سے بھی زیادہ مسافروں کو لے کر 2813 سے زیادہ شرمک اسپیشل ٹرینیں چلائی ہیں۔ تقریبا 60 فیصد ٹرینیں گجرات ، مہاراشٹر اور پنجاب سے روانہ ہوئیں اور یہ خاص طور پر اترپردیش اور بہار کی طرف جا رہی ہیں۔ مجموعی طور پر 80 فیصد شرمک اسپیشل ٹرینیں اترپردیش اور بہارکے مختلف مقامات کے لئے روانہ ہوئی ہیں۔ اترپردیش میں زیادہ تر مقامات لکھنئو۔ گورکھپور سیکٹر اور بہار میں زیادہ تر مقامات پٹنہ کے آس پاس ہیں۔ کل سے ہی چل رہی پانچ سو پینسٹھ ریل گاڑیوں میں سے دو سو چھاچھٹھ ٹرینیں بہار اور ایک سو بہتر ٹرینیں اترپردیش جا رہی تھیں۔
ان مقامات کی طرف زیادہ تر ٹرینیں چلانے کی وجہ سے ریلوے نیٹ ورک پر جام کی صورت حال پیدا ہوگئی۔ مزید یہ کہ اسٹیشنوں پر صحت اور معاشرتی دوری سے متعلق مختلف پروٹوکول کی وجہ سے مسافروں کے اترنے میں زیادہ وقت لگنے سے بھی ٹرمینلز پر بھیڑ بڑھ جاتی ہے اور اس وجہ سے بھی ریلوے نیٹ ورک پر جام کی صورت حال بن جاتی ہے۔
ریلوے نیٹ ورک پر جام کو کم کرنے کے لئے کچھ ٹرینوں کو متھرا ، جھارسوگوڑا کے راستے چلایا گیا۔ اس کے علاوہ، بھاری ٹریفک والے راستوں پر بھیڑ یا جام سے بچنے کے لئے روٹ ریشنلائزیشن آرڈر جاری کیا گیا۔ ریلوے بورڈ کی سطح، زونل ریلوے کی سطح اور ڈویزنل سطح پر چوبیسوں گھنٹے نگرانی کی جا رہی ہے تاکہ یہ یقینی بنایا جا سکے کہ ٹرینیں تاخیر سے نہ چلیں۔ شرمک اسپیشل ٹرینوں کے وقت پر چلنے کو یقینی بنانے کے لئے ٹرین چلانے والے اسٹاف کو بھی ہدایت دی گئی ہے۔ اس کوششوں کی بدولت ریلوے نیٹ ورک پر ٹریفک جام کی صورت حال کافی بہتر ہو گئی اور ٹرینیں چلنے کی رفتار میں بھی تیزی آئی ہے۔
مشرق کی طرف جانے والی ٹرینوں کی تعداد میں کافی اضافہ ہونے کی وجہ سے ریلوے نیٹ ورک پر جام کی صورت حال پیدا اہو گئی اورٹرینیں چلنے میں تاخیر ہوئی اور اس کی وجہ سے کھانے کی تقسیم کا نظام الاوقات متاثر ہوا۔ آئی آر سی ٹی سی اور ریلوے نے شرمک اسپیشل ٹرینوں میں باقاعدگی سے کھانے اور پانی کی فراہمی کو یقینی بنانے اور مسافروں کی تکلیف کو کم کرنے کے لئے وسائل جٹائے ہیں۔